Case ID: 1076473
Sentence 1: İddiaçı cavabdeh Ədliyyə Nazirliyi Penitensiar Xidmətinə qarşı iddiaçının 21 il 01 ay 15 gün qulluq illəri nəzərə alınmaqla 01 yanvar 2017-ci il tarixindən pensiya təyin edilməsi üçün “Məlumat vərəqəsi”nin Əmək və Əhalinin Sosial Müdafiəsi Nazirliyi yanında Dövlət Sosial Müdafiə Fondu Hərbi Qulluqçular və Xüsusi Rütbəli şəxslərlə iş İdarəsinə göndərilməsinin cavabdehə həvalə edilməsi barədə iddia ərizəsi ilə 2 saylı Bakı İnzibati-İqtisadi Məhkəməsinə (bundan sonra mətndə birinci instansiya məhkəməsi) müraciət etmişdir.İddiaçı iddia tələbini onunla əsaslandırmışdır ki, iddiaçının qulluq illərinə görə pensiya təyin edilməsi üçün Ədliyyə Nazirliyi Penitensiar Xidmətinə “Məlumat vərəqəsi”nin Əmək və Əhalinin Sosial Müdafiəsi Nazirliyi yanında DSMF-nin Hərbi Qulluqçular və Xüsusi Rütbəli Şəxslərlə İş İdarəsinə göndərilməsi xahişi ilə müraciətində 01.12.2018-ci il tarixli 17/13-17091 Q-117/2 saylı məktubla imtina edilmişdir.